Diskar zo gant ar boblañs en Impalaeriezh roman. Rediañ a ra ar Stad hag ar berc'henned da stagañ ar gouerien ouzh o douar (stumm an trevadenniñ). E penn-kentañ e oa an drevadennerien perc'henned vihan (possessores). Soulgarget gant an tailhoù e tistaolont o gwir perc'hennañ. A-wechoù ez eont da greñvaat strolladoù ar Varbared pe ar bagadoù a vez o kantren e Galia. Peurliesañ avat e chomont war o zamm douar hag e c'houlennont gwarez (patrocinium) ur perc'henn bras. Dilezel a reont o ferc'henniezh a chom en o c'herz betek o marv, hep gellout kuitaat o zachenn.